Sirje Kriisa

Sirje Kriisa (sündinud 28. veebruaril 1950) on eesti köitekunstnik. Ta on lõpetanud aastal 1976 Eesti NSV Riikliku Kunstiinstituudi nahkehistöö erialal ja töötanud samas õppealameistri ja õppejõuna. Ta on näitustel osalenud 1975. aastast nahast tarbeesemete, pannoode, skulptuuride, rõivaste ja köidetega. Teeb nii klassikalisi luksusköiteid kui ka lihtsamaid raamatuid mitmesugustes materjalides ja tehnikates. Aastatel 1971–1976 õppis Sirje Kriisa Eesti NSV Riiklikus Kunstiinstituudis nahkehistöö erialal. Ta on olnud laborant, õppealameister, töökoja juhataja ja õppejõud Eesti Kunstiakadeemia nahakunsti osakonnas. Aastatel 1998–2015 töötas Kriisa Eesti Rahvusraamatukogu kogude säilitusosakonnas kunstniku ametikohal, kus ta tegeles raamatute parandamise ja köitmisega. Sirje Kriisa on Eesti Kunstnike Liidu ja Eesti Nahakunstnike Liidu liige. 1996. aastal asutas ta mõttekaaslastega Eesti Köitekunstnike Ühenduse ja oli selle juhatuse esimees 2014. aastani. Ta on rahvusvahelise köitekunstinäituse "Scripta manent" I–III organiseerimistoimkonna juhataja ja on olnud üks sellega kaasneva konverentsi organiseerijaid. "Scripta" näituste eesmärk on tutvustada eesti kirjandust köitekunsti vahenditega, kaasates kunstnikke üle maailma. Sirje Kriisa on tutvustanud köite- ja nahakunsti kursustel, loengutel, seminaridel Eestis ja välismaal, kavandanud nahatooteid kunstikombinaadile Ars, kujundanud nahkrõivaid. Ta on täiendanud end mitmetel köitekursustel, teinud isikunäitusi ja esinenud arvukatel ühisnäitustel Eestis ja mujal maailmas (Rootsi, Prantsusmaa, Itaalia, Taani, Soome, Venemaa, Läti, Leedu, Šveits, Island, Ungari, Inglismaa, Jaapan, Belgia, Kanada, Austraalia). Sirje Kriisa on köiteühingu liikmena hea seisnud köitekunsti säilimise ja järjepidevuse eest Eestis, selle unikaalse kunstiliigi õpetamise ning väärtustamise eest kultuuriruumi osana. Tema loomingut on erakogudes, Eesti Ajaloomuuseumis, Eesti Tarbekunsti- ja Disainimuuseumis. 2018. aasta seisuga töötab Kriisa Tallinna Keskraamatukogu Kännukuke raamatukogus köitjana. Tööst vabal ajal tegeleb ta loominguga ning valmistab kunstilisi köiteid näitustele ja soovijatele. 1978, 1982, 1983, 1987, 1988, 1990, 1997 – köitekunstinäitused, Tallinn, Leipzig, Oulu jm 1990 – rahvusvaheline näitus ”Eepose köide”, Eesti Tarbekunstimuuseum 1993 – “Euroopa köide ’93”, Kopenhaagen, Taani 1995, 2000, 2005, 2010 – rahvusvaheline köitekunstinäitus “Scripta manent”, Tallinn 1996 – V köitekunsti biennaal, Montreal, Kanada 1997, 1999, 2007, 2009 – 4., 5., 9. ja 10. rahvusvaheline köitekunsti biennaal, Saint-Jean-de-Luz, St Rémy-lès-Chevreuse, Prantsusmaa 1997– rahvusvaheline näitus ”Kunstnikuraamat”, Pariis, Prantsusmaa 1997, 1998 – kunstnikuraamatu näitused, Tallinn 1997 – Baltimaade Graafika ja Raamatuköide, Leipzig, Saksamaa 1998, 2002 – I ja II rahvusvaheline köitekunstinäitus, Assisi, Macerata, Itaalia 1998 – miniraamatunäitus, Eesti Akadeemiline Raamatukogu 1998 – Baltimaade köitekunstinäitus, Inglismaa 1999 – köitekunstinäitus “Tarvilik raamat”, Eesti Rahvus­raamatukogu 2002 – köitenäitus-konkurss “Eesti luule kulda”, Eesti Akadee­miline Raamatukogu 2003 – “Raamatute raadiuses”, Eesti Rahvusraamatukogu 2003, 2010 – rahvusvaheline köitekunstinäitus “Knyga/Book”, Vilnius, Leedu 2001–2005 – H. Chr. Andersenile pühendatud köitekunstinäitus “Muinasjutuimed”, Kopenhaagen, Odense, Tallinn, Riia, Vilnius, Pärnu, Viljandi 2006, 2007 – köitekunstinäitused, Eesti Rahvusraamatukogu 2007 – köite- ja maalinäitus “a tempo liberi”, Eesti Rahvus­raamatukogu 2008 – köitekunstinäitus “Piirist piirini, kaanest kaaneni”, Eesti Rahvusraamatukogu 2008 – näitus-konkurss ”Luuleline köide”, TLÜ Akadeemiline Raamatukogu 2009 – köitekunstinäitus "Eesti rahvakultuur", Eesti Rahvusraamatukogu 2009 – köitekunstinäitus "9 poognat", Tallinna Keskraamatukogu 2010 – "Eesti köide", Tallinna Keskraamatukogu 2011 – köitekunstinäitus "Kalevipoeg", Tallinn, Kohila, Pärnu 2011 – X FIRA rahvusvaheline köitekunstinäitus, Brügge, Belgia 2011 – köitekunstinäitus "Tallinna Suurgild ja gildimaja", Eesti Ajaloomuuseum 2012 – “Konrad Mägi. Köidetud”, Pärnu, Kohila, Tartu 2012 – miniköidete näitus “Ääremärkused”, Eesti Tarbekunsti- ja Disainimuuseumi trepigalerii 2000 – Eesti Kultuurkapitali kujutava ja rakenduskunsti sihtkapitali aastapreemia (rahvusvahelise näituse "Scripta manent" kureerimine ja köitekunstialase konverentsi korraldamine) 2020 – Eesti Kultuurkapitali kujutava ja rakenduskunsti sihtkapitali aastapreemia (koos Lennart Männi, Tiia Eikholmi, Rene Haljasmäe, Tähti Roostalu, Tulvi-Hanneli Turoga; kõrgetasemelise rahvusvahelise köitekunstinäituse Scripta manent VI „Mine metsa!” korraldusmeeskonnale – näituse laiahaardelisus ja loodud kontseptuaalne terviklikkus avardas valdkonna tähendusvälju ning kinnitas köitekultuuri elujõudu) 1978 – noortepreemia köitenäitusel Tallinnas 1998 – hõbemedal I rahvusvahelisel köitekunstinäitusel, Assisi, Itaalia 1999 – Urrugne linna medal 5. rahvusvahelisel köitekunsti biennaalil, Saint-Jean-de-Luz, Prantsusmaa "Sirje Kriisa". Originaali arhiivikoopia seisuga 14.11.2018. Vaadatud 13.11.2018. "Sirje Kriisa". Originaali arhiivikoopia seisuga 22.11.2018. Vaadatud 12.11.2018. Taimi Nurmiste (02.05.2018). "Näitus "Nahakunstnik Sirje Kriisa" TTÜ raamatukogus". Vaadatud 13.11.2018. Sirje Kriisa isiknäitus KOLMAS ELU Tallinna Keskraamatukogus. Sirp, 30. jaanuar 2017.